CELEX: 62008TJ0400
Ochranná známka Spoločenstva
Námietkové konanie
Prihláška slovnej ochrannej známky Spoločenstva ENERCON
Skoršia slovná ochranná známka Spoločenstva ENERGOL
Relatívny dôvod zamietnutia
Pravdepodobnosť zámeny
Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009]
Čiastočné zamietnutie zápisu

Žaloba podaná proti rozhodnutiu štvrtého odvolacieho senátu Úradu pre harmonizáciu vnútorného trhu (ochranné známky a vzory)
zo 14. júla 2008 (vec R 957/2006‑4) týkajúcemu sa námietkového konania medzi BP plc a Enercon GmbH
Údaje týkajúce sa veci
Prihlasovateľ ochrannej známky Spoločenstva:
Enercon GmbH
Prihlasovaná ochranná známka Spoločenstva:
slovná ochranná známka ENERCON pre tovary zaradené do tried 1, 2 a 4
Majiteľ ochrannej známky alebo označenia, ktoré je základom námietky:
BP plc
Ochranná známka alebo označenie, ktoré je základom námietky:
zápis slovnej ochrannej známky ENERGOL ako ochrannej známky Spoločenstva č. 137828 pre tovary zaradené do tried 1 a 4
Rozhodnutie námietkového oddelenia:
vyhovenie námietke okrem tovarov, ktoré boli posúdené ako odlišné
Rozhodnutie odvolacieho senátu:
zamietnutie odvolania pre tovary, ktoré boli posúdené ako odlišné, a zamietnutie odvolania v zostávajúcej časti
Výrok
1.
Žaloba sa zamieta.
2.
Enercon GmbH je povinná nahradiť trovy konania.